als_Latn dik_Latn sag_Latn
Dress for Success është krijuar në New York City në vitin 1997, dhe që nga kjo kohë Dress for Success i ka shërbyer më shumë se 750,000 grave në të gjithë botën duke i siguruar atyre një veshje të duhur profesionale, mentorim për të rritur mundësitë për gjetjen e një pune dhe programe për zhvillimin profesional dhe të karrierës.
Në Qershor 2013, Dress for Success Worldwide aprovoi dhe mirëpriti “Dress for Success Tirana” si një nga anëtaret e saja më të reja që synon të shtrijë dhe përmbushë misionin e saj në nivel komunitar në Qytetin e Tiranës. “Dress for Success Tirana” është filiali i dytë në Europën Lindore, dhe një nga 128 filialet aktuale të cilat operojnë sot në 15 shtete në të gjithë botën.
“Dress for Success Tirana” do t’i shërbejë klientëve vetëm nëpërmjet referimeve. Klientët që do të marrin shërbime nga “Dress for Success Tirana” do të referohen nga agjenci të cilat operojnë në qytetin e Tiranës dhe që sigurojnë mbrojtje sociale dhe shërbime sociale për gratë, duke përfshirë grupe të ndryshme të organizatave qeveritare dhe jo-qeveritare, qendra të trajnimit profesional, institucionet arsimore, etj.
Kontributi i vullnetarëve është i rëndësishëm që “Dress for Success Tirana” të përmbushë misionin e saj dhe të implementojë shërbime për gratë në nevojë, të papuna dhe me të ardhura të ulta. Meqenëse aktivitetet e organizatës variojnë nga intervista për punë deri në aktivitete për zhvillimin e karrierës, implementimi me sukses i tyre mund të kërkojë përfshirjen e një numri të konsiderueshëm profesionesh nga fusha të ndryshme.
“Dress for Success Tirana” do të mbështetet në kontribute financiare, donacione në natyrë dhe në punën e vullnetarëve të cilët do të angazhohen për të ndihmuar gratë në nevojë në komunitetin e tyre. Nëse dëshironi të merrni më shumë informacion për mënyrën sesi ju mund të përfshiheni ju lutem na kontaktoni.
als_Latn als_Latn als_Latn als_Latn als_Latn